আজ এ সিরিজের ২য় পর্ব পোস্ট করতে যাচ্ছি। এখানে আমি শুধুমাত্র লিনাক্স অপারেটিং সিস্টেম এর বেসিক ধারনাগুলি নিয়ে আলোচনা করার চেষ্টা করছি যাতে ভবিষ্যতে এটি একটি ভিত্তি হিসেবে নতুন লিনাক্স ব্যবহারকারীদেরকে কিছুটা দিক নির্দেশনা দিতে পারে। কারন আমার অভিজ্ঞতায় দেখেছি- নতুন যারা লিনাক্স শেখা শুরু করেন প্রায়ই বলে থাকেন- কোন লিনাক্স(ডিস্ট্রো) ব্যবহার করব, কোথা থেকে শুরু করব, কি কি শিখব, সব তো দেখি কমান্ড লাইন ইত্যাদি ইত্যাদি। অনেকে আবার কিছু কমান্ড এর লিস্ট ধরিয়ে দেন এবং বলেন যে, প্র্যাকটিস করতে থাকেন। কিন্তু একটি সিস্টেম এর উপর পূর্নাঙ্গ ধারনা থাকলে সহজেই টার্গেট ঠিক করে এগিয়ে যেতে পারবেন যেমন- আমি কোন ডিস্ট্রিবিউশনটি ব্যবহার করব, কি কি শিখব, কেন শিখব- এ রকম আরো প্রশ্নের জবাব এখানে আশা করি পেয়ে যাবেন। তারপরও ভুল ত্রুটি থাকতে পারে, সীমাবদ্ধতা থাকতে পারে- তা আগে থেকেই স্বীকার করে নিচ্ছি।